A Bizottság 1473/2000/EK rendelete
(2000. július 10.)
az Európai Megállapodások keretében a 3448/93/EK tanácsi rendelet hatálya alá tartozó árucikkeknek a Közösségbe való behozatalára 2000. július 1-jétől alkalmazandó csökkentett mezőgazdasági alkotóelemek és kiegészítő vámok megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2491/98/EK [1] rendelettel módosított, a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre [2] és különösen annak 7. cikkére,
mivel:
(1) A Lengyelországgal, Magyarországgal, Szlovákiával, a Cseh Köztársasággal, Romániával és Bulgáriával kötött preferenciális kereskedelmi megállapodásokra vonatkozóan egyes feldolgozott mezőgazdasági termékek esetében önálló és átmeneti intézkedések elfogadásáról szóló, 1998. december 21-i 27/1999/EK tanácsi rendelet [3] II. melléklete megállapítja a - többek között - Lengyelországból származó behozatalra vonatkozó csökkentett mezőgazdasági alkotóelemek kiszámításakor 2000. július 1-jétől alkalmazandó alapösszegeket.
(2) Az említett intézkedésekből fakadó vámok nem haladhatják meg a közös vámtarifában meghatározott értékeket.
(3) A legutóbb a 2495/97/EK rendelettel [4] módosított 1460/96/EK bizottsági rendelet [5] a 3448/93/EK rendelet 7. cikkének megfelelően létrehozza a mezőgazdasági termékek feldolgozásából származó egyes árucikkekre alkalmazandó preferenciális kereskedelmi rendszer részletes végrehajtási szabályait,
ELFOGADTA EZT A RENDELETET:
1. cikk
Ez a rendelet megállapítja a 2000. július 1-jétől alkalmazandó csökkentett mezőgazdasági alkotóelemeket a 3448/93/EK rendeletben felsorolt azon árucikkek behozatalára, amelyek vonatkozásában az érintett országokkal kötött preferenciális megállapodások csökkentett mezőgazdasági alkotóelem alkalmazásáról rendelkeznek, valamint az ennek megfelelő csökkentett kiegészítő vámokat.
2. cikk
Az I. és II. mellékletben feltüntetett összegek a Lengyel Köztársaságból származó behozatalra a Lengyel Köztársasággal kötött, a kereskedelmi és kereskedelmi vonatkozású intézkedésekről szóló megállapodás 3. jegyzőkönyve szerint szabályozott feltételek mellett vonatkoznak.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2000. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 10-én.